Diari Oficial de la Generalitat Valenciana


Sumari del DOGV 3180, del 10-02-1998 (1998/500)

RESOLUCIÓ de 7 de gener de 1998, del Rectorat de la Universitat de València, per la qual convoca a concurs públic una plaça de becari d’investigació en el Departament d’Informàtica i Electrònica de la Facultat de Física.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3180

Data del DOGV
:   10-02-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/500


Organisme emissor
:   Universitat de València

Tipus de document
:   Resolució

RESOLUCIÓ de 7 de gener de 1998, del Rectorat de la Universitat de València, per la qual convoca a concurs públic una plaça de becari d'investigació en el Departament d'Informàtica i Electrònica de la Facultat de Física. [1998/M500]
  
Aquest Rectorat, fent ús de les competències que li atribueix l'article 4 de l'Ordre ministerial de 27 de març de 1986 i segons el que estableixen els estatuts d'aquesta Universitat, convoca a concurs públic una plaça de becari d'investigació, d'acord amb les següents.
  
Bases de la convocatòria
  
1. Títol del projecte: «Geographical Index System», dirigit pel professor Gregorio Martín Quetglás del Departament d'Informàtica i Electrònica de la Facultat de Física.
  
2. Nombre de places: una.
  
3. Perfil de la beca:
  
3.1. Requisits:
  
3.1.1. Licenciat en Física, especilitat Teòrica.
  
3.1.2. Alumne de tercer cicle (o compromís de matricular-s'hi).
  
3.2. Mèrits a valorar:
  
3.2.1. Coneixements de mecànica.
  
3.2.2. Coneixements de programació en C i C++.
  
3.2.3. Coneixements de gràfics 3D.
  
3.2.4. Coneixements d'Unix.
  
3.2.5. Coneixements de programació en entorns Windows NT i Windows 95.
  
3.2.6. Experiència en projectes europeus.
  
3.2.7. Experiència en desenvolupaments gràfics 3D en temps real.
  
3.3. Objetius del becari: desenvolupament de models mecànics per a visualització en temps real i sistema de representació de terrenys.
  
3.4. Condicions de la beca.
  
3.4.1. Durada: un any prorrogable.
  
3.4.2. Dotació: 140.000 pessetes al mes brutes.
  
3.4.3. Incompatibilitat amb quaselvol altra beca o ajuda finançada amb fons públics o privats, així com amb qualssevol sous o salaris, excepte els contractes derivats de l'aplicació de l'article 11 de la Llei 11/1983, de 25 d'agost, de Reforma Universitària.
  
3.4.4. Aquesta beca no estableix relació laboral ni contractual amb la Universitat de València ni compromís quant a la posterior incorporació a la plantilla de la Universitat.
  
3.4.5. El gaudiment d'aquesta beca podrà quedar sense efecte de no realitzar-se les aportacions econòmiques que, per projecte d'investigació, conveni o contracte amb la Universitat de València, donaren origen a aquesta convocatòria.
  
3.4.6. Igualment, la beca podrà quedar sense efecte per incompliment de les obligacions del becari, o per informe negatiu raonat del director de la beca.
  
3.4.7. La presentació de sol·licitud per a la concessió de la beca implicarà la total acceptació de les bases d'aquesta convocatòrica per part del sol·licitant.
  
4. Documentació: instància, certificat acadèmic detallat i currículum amb fotocòpia que justifique l'adequació al perfil proposat i els mèrits aportats.
  
5. Termini de presentació de sol·licituds: les sol·licituds s'hauran de presentar en el Registre General de la Universitat de València, durant els 15 dies hàbils següents a la data de publicació d'aquesta convocatòria, adreçades al vicerector d'Investigació.
  
6. Procediment de selecció: les sol·licituds seran avaluades per un tribunal delegat a l'efecte per la Comissió d'Investigació, segons el Reglament per a la Selecció de Becaris d'Ivestigació de la Universitat de València a Càrrec de Projectes d'Investigació, aprovat per la Junta de Govern d'aquesta Universitat el 28 de maig de 1993. Les decisions de caràcter científic no podran ser recorregudes.
  
7. Informació: per a qualselvol informació sobre requisits i documentació, cal adreçar-se al Negociat d'Investigació de la Universitat de València.
  
Contra aquesta resolució, que posa fi a la via administrativa, es podrà presentar un recurs contenciós administratiu davant el Tribunal Superior de Justicia de la Comunitat Valenciana, prèvia comunicació a la Universitat Valenciana, segons estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos comptats a partir del dia següent de la data de la seua publicació.
  
València, 7 de gener de 1998.- El vicerector d'Investigació: Juli Peretó Magraner.